Diari Oficial de la Generalitat Valenciana


Sumari del DOGV 9852, del 20-05-2024 (2024/4418)

RESOLUCIÓ de 24 d'abril de 2024, de la Vicepresidència Segona i Conselleria de Serveis Socials, Igualtat i Habitatge, per la qual es convoca per a l'exercici 2024 el Premi Literari de Relats destinats a Persones amb Malalties Neurodegeneratives.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9852

Data del DOGV
:   20-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4418


Data del document
:   24-04-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 24 d'abril de 2024, de la Vicepresidència Segona i Conselleria de Serveis Socials, Igualtat i Habitatge, per la qual es convoca per a l'exercici 2024 el Premi Literari de Relats destinats a Persones amb Malalties Neurodegeneratives. [2024/4418]  
Mitjançant l'Orde 1/2020, de 14 de gener, de la Vicepresidència i Conselleria d'Igualtat i Polítiques Inclusives, s'establixen les bases reguladores dels premis Relats destinats a Persones amb Malalties Neurodegeneratives (DOGV 8719, 17.01.2020), d'ara en avant Orde 1/2020.  
El Decret 10/2023, de 19 de juliol, del president de la Generalitat, determina el nombre i la denominació de les conselleries en què s'estructura l'Administració del Consell, així com les seues atribucions. L'article 4 assigna a la Vicepresidència Segona i Conselleria de Serveis Socials, Igualtat i Habitatge les competències en matèria de polítiques de prestació social, servicis socials, dependència, persones amb discapacitat, igualtat, famílies, infància i adolescència, adopcions, joventut, dona, persones migrants, cooperació al desenvolupament, voluntariat social i habitatge.  
Així mateix, el Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, atribuïx en l'article 38 a la Direcció General de Dependència i de les Persones Majors les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'atenció primària bàsica i específica social, atenció a la dependència i promoció de l'autonomia personal, promoció de l'envelliment actiu i prevenció de la soledat no triada, atenció social a persones majors, atenció residencial i reconeixement dels seus drets. En els mateixos termes es pronuncia Decret 132 /2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, en l'article 13, que enumera entre les competències de la Direcció General de Dependència i de les Persones Majors: planificar, desenvolupar, fer el seguiment i avaluació de les polítiques públiques relacionades amb la promoció dels drets de les persones majors, envelliment actiu i la prevenció de la soledat no triada, solidaritat generacional i l'atenció social a persones majors.  
  
Estes subvencions no requerixen la notificació a la Comissió Europea per no reunir tots els requisits de l'apartat 1 de l'article 107 del Tractat de Funcionament de la Unió Europea, ja que s'adrecen a persones físiques.  
De conformitat amb això, i amb les competències conferides pel Decret 132 /2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, així com l'article 160.4 b) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
Convocar per a l'exercici 2024 el Premi Relats destinats a Persones amb Malalties Neurodegeneratives regulat per l'Orde 1/2020, amb el format de relats, contes o similars, destinats a la lectura de persones amb malalties neurodegeneratives, sempre com a narrativa adulta.   
  
La temàtica d'este format és lliure. És indispensable que les obres siguen comprensibles i adaptades a les persones afectades, sense infantilitzar ni minvar la capacitat de concentració de les persones, i que vagen dirigides a l'oci d'estes.  
  
Segon. Participants  
Podran participar en les convocatòries corresponents, d'acord amb el que establix l'Orde 1/2020, de 14 de gener, les persones físiques majors de 18 anys, o menors d'esta edat amb autorització firmada per la persona que exercisca la tutoria legal, residents a Espanya. A la convocatòria no poden concórrer les obres que anteriorment hagen resultat premiades.  
No poden obtindre la condició de beneficiari les persones en qui concórrega alguna de les circumstàncies previstes en l'article 13 de Llei 38/2003, de 17 de novembre, general de subvencions.  
  
Tercer. Finançament  
Les subvencions contingudes en la present convocatòria es concediran amb càrrec als pressupostos de la Generalitat per a l'exercici 2024, previst en la secció G0116, servici 03, centre gestor 01 i subprograma pressupostari 313.F00 «Persones majors», capítol IV, en la línia pressupostària i per l'import que es detalla a continuació:  
Línia de subvenció S0333  
Denominació: Premis relats malalties Neurodegeneratives   
Consignació pressupostària: 6.000 €  
Procedència dels fons: propis no condicionats: 6.000 €  
  
Quart. Premis  
1. S'entregaran tres premis, que consistixen en la percepció de la dotació econòmica següent:  
- 1r premi: 3.000 euros  
- 2n premi: 2.000 euros  
- 3r premi: 1.000 euros  
2. L'import dels premis està subjecte a la retenció de l'Impost sobre la Renda de les Persones Físiques (IRPF) que marca la llei, i es farà efectiu mitjançant transferència bancària en un únic pagament.   
3. Es poden concedir mencions especials, sense dotació econòmica, si la qualitat de les obres presentades i no premiades ho mereixen, a consideració del jurat.  
4. L'entrega dels premis pot realitzar-se en un acte públic organitzat per la direcció general amb competències en matèria de persones majors.  
  
Quint. Termini i lloc de presentació de les sol·licituds  
1. El termini de presentació de sol·licituds és d'un mes a comptar de l'endemà de la publicació de la convocatòria en el Diari Oficial de la Generalitat Valenciana.  
2. Els relats i la documentació que els acompanya poden presentar-se en qualsevol dels registres de les seus de la direcció general amb competències en matèria de persones majors d'Alacant, Castelló o València, o en qualsevol dels llocs que, amb caràcter general, reconeix l'article 16.4 de la Llei 39/2015, d'1 d'octubre, del procediment administratiu comú de les administracions públiques. També pot presentar-se telemàticament, adjuntant-hi un arxiu adjunt en format PDF amb el relat.  
La sol·licitud de presentació telemàtica i la documentació annexa estan accessibles en la seu electrònica de la Generalitat, https://sede.gva.es (Procediments administratius), i en el següent enllaç de la GUIA PROP que s'habilite a este efecte   
https://www.gva.es/va/inicio/procedimientos'id\_proc=95560  
3. D'acord amb el que establix l'article 45.1b de la Llei 39/2015, d'1 d'octubre, del procediment administratiu comú de les administracions públiques, durant la instrucció de l'expedient es publicaran els requeriments d'esmena i altres tràmits que cal omplir en el procediment, en la web de la Vicepresidència Segona i Conselleria de Servicis socials, Igualtat i habitatge en l'àrea de les Persones Majors, en què s'establirà el termini per a la presentació corresponent.  
  
https://inclusio.gva.es/va/web/mayores/premios  
4. En el cas que les sol·licituds presentades no reunisquen els requisits establits en l'Orde 1/2020, i en el resolc nové de la present resolució o quan no s'aconseguisca el 50% de la puntuació establida en el resolc octau d'esta, es podrà declarar deserta la convocatòria.  
  
  
Sext. Documentació que s'ha d'adjuntar a les sol·licituds   
1. Cada participant pot presentar un únic relat.  
2. En el cas de presentació en registre físic, cada relat s'ha d'entregar en un sobre gran, en el qual s'ha d'indicar únicament el títol. En el sobre s'han d'incloure 5 còpies, cada una, precedida d'una pàgina amb el títol, sense cap identificació de l'autor o autora, i que no serà tinguda en compte per al còmput de l'extensió del treball. Si la presentació és telemàtica, s'hi adjuntarà un arxiu en format PDF.  
3. Cada una de les obres s'ha d'identificar amb un títol i s'ha de presentar juntament amb una sol·licitud de participació, degudament omplida, el model de la qual s'adjunta com a annex I, en què ha d'expressar l'acceptació de les bases i a la qual s'assignarà un número de registre.  
4. En el cas de presentació en registre físic, l'apartat A) de la sol·licitud, relatiu a les dades personals de l'autor o autora de l'obra, degudament firmat, i segellat i identificat amb el número de registre, s'ha d'introduir en un sobre, on s'ha de fer constar este número de registre, que quedarà en poder de la direcció general amb competències en persones majors. L'autor o autora es quedarà una còpia segellada.  
L'apartat D) de la sol·licitud (fitxa d'identificació de l'obra), segellada i identificada amb el número de registre, s'ha d'apegar a la part posterior del sobre en què s'ha entregat l'obra. S'ha de segellar cada una de les 5 còpies presentades en les quals s'ha de fer constar este número de registre.  
5. En el cas de presentació telemàtica, s'han de presentar els formularis omplits i un exemplar del relat en format PDF en el qual, a més del text de l'obra, figure un pseudònim triat pels autors/es. Este pseudònim ha de constar també a l'interior del formulari de sol·licitud, en què no pot aparéixer cap referència en el nom dels fitxers annexats.  
  
Així mateix, i amb la finalitat de garantir l'anonimat de les persones autores de les obres, les sol·licituds juntament amb la resta de la documentació s'adreçaran a una unitat registral habilitada a este efecte i assignada a la persona que exercisca la secretaria del jurat. D'acord amb l'article 9 de l'Orde 1/2020, la secretaria del jurat correspondrà a un/a tècnic/a de la direcció general amb competències en persones majors, que custodiarà la documentació rebuda i facilitarà al jurat únicament els fitxers en format PDF que continguen el text de les obres firmades amb pseudònim. Una vegada s'ha deliberat i decidit el títol de l'obra guanyadora, el secretari/ària comprovarà a qui correspon el pseudònim amb el qual s'ha presentat l'obra guanyadora, de manera que s'obtinguen les dades personals del guanyador o guanyadora del premi.   
6. Si de la comprovació efectuada resulta cap discordança amb les dades facilitades en la sol·licitud, la direcció general amb competències en persones majors queda facultada per a realitzar les actuacions que calga per a aclarir-la.  
7. En el cas que els sol·licitants s'oposen al fet que l'Administració consulte les seues dades d'identitat mitjançant el sistema de verificació i consulta de dades, de conformitat amb el que disposa el Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, hauran d'aportar una còpia compulsada o autenticada del document nacional d'identitat, passaport o número d'identificació d'estranger, segons siga procedent.  
Si la persona sol·licitant s'oposa al fet que l'òrgan convocant comprove les dades de domicili i residència, si ha modificat el seu empadronament en els dos últims mesos, o si el domicili no consta en el Sistema de Verificació de Dades de Residència o el que figura és diferent del facilitat, haurà d'aportar l'original o una còpia compulsada o autenticada del certificat del seu empadronament.  
Igualment, si la persona sol·licitant s'oposa al fet que l'òrgan convocant obtinga l'acreditació de trobar-se al corrent en el compliment de les seues obligacions amb la Tresoreria General de la Seguretat Social o no presta autorització perquè s'obtinga l'acreditació de trobar-se al corrent en el compliment de les seues obligacions tributàries amb l'Estat i amb la Hisenda de la Generalitat, previstes en els articles 18 i 19 del Reial decret 887/2006, de 21 de juliol, pel qual s'aprova el Reglament de la Llei 38/2003, general de subvencions, haurà d'aportar certificats positius expedits per la Tresoreria General de la Seguretat Social, per l'AEAT i per l'Agència Tributària Valenciana (ATV), expressius de trobar-se al corrent en el compliment de les obligacions amb la Seguretat Social o obligacions fiscals, si és el cas.  
  
8. La sol·licitud inclou una declaració responsable de no estar incurs/a en cap de les prohibicions per a obtindre la condició de persona beneficiària de subvencions públiques, de conformitat amb l'article 13 de la Llei 38/2003, de 17 de novembre, general de subvencions, i de trobar-se al corrent del compliment de les obligacions de reintegrament de subvencions que, si és el cas, se li hagen exigit.  
  
  
Sèptim. El jurat  
El jurat estarà compost per:  
• La persona titular de la Direcció General de Dependència i de les Persones Majors o persona que designe per a substituir-la, que exercirà la presidència.  
• 4 vocals, designades per la direcció general amb competències en persones majors.  
• Un secretari, que actuarà amb veu, però sense vot.   
Tot això, de conformitat amb el que establix l'article 9 de l'Orde 1/2020, de 14 de gener.  
La identitat de les persones que componen el jurat es farà pública a través de la pàgina web de la Vicepresidència Segona i Conselleria de Serveis Socials, Igualtat i Habitatge en l'àrea de les persones majors, amb anterioritat a l'expiració del termini de presentació de sol·licituds de la present convocatòria.   
Premis - Persones Majors - Generalitat Valenciana (gva.es)  
  
Octau. Criteris de valoració  
En la valoració de les obres presentades el jurat tindrà en compte:  
a) La facilitat i el fil conductor entre la història i els personatges, que en faciliten en tot cas la comprensió, sense infantilismes.  
b) La qualitat literària.  
c) La coherència narrativa.  
d) La defensa de valors no discriminatoris i la ruptura d'estereotips.  
  
Cada un dels apartats esmentats es valorarà amb un 25 % de la puntuació total.  
  
Nové. Condicions tècniques de les obres  
1. Les obres han de ser originals i inèdites en tota la seua extensió.  
2. Els treballs poden estar escrits, indistintament, en valencià o en castellà.  
3. Les obres es presentaran mecanografiades amb lletra tipus Times New Roman o Arial, de cos 12 i amb interlineat doble. Si es presenten en registre físic, es presentaran impreses en paper format DIN A4 i per una sola cara. Si es presenten telemàticament, s'adjuntarà en format PDF.  
4. Els treballs tindran un contingut mínim de 500 paraules i màxim de 3.000 paraules.  
5. El tema serà lliure.  
6. El relat haurà d'estar escrit de manera simple i clara.  
7. El nombre de personatges que hi aparega no serà superior a 5.  
8. Quedaran exclosos aquells treballs l'autor o l'autora dels quals, el contingut o la presentació no s'ajuste als requisits previstos en esta orde.  
  
Dècim. Termini de resolució i publicació  
1. El termini màxim per a resoldre i notificar la resolució és de sis mesos a comptar des de l'endemà de la publicació de la present convocatòria en el Diari Oficial de la Generalitat Valenciana, i es publicarà també en la pàgina web de la Vicepresidència Segona i Conselleria de Serveis Socials, Igualtat i habitatge en l'àrea de persones majors:  
  
https://inclusio.gva.es/va/web/mayores/premios  
2. La resolució de concessió d'estes ajudes posa fi a la via administrativa, i contra esta, de conformitat amb els articles 123 i 124 de la Llei 39/2015, podrà interposar-se potestativament un recurs de reposició davant del mateix òrgan que les ha dictades, en el termini d'un mes comptat des de l'endemà de la seua notificació, o bé directament un recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació, de conformitat amb el que establixen els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre que s'estime pertinent.   
3. Transcorregut el termini màxim sense que s'haja notificat resolució expressa, les persones interessades poden entendre desestimades les seues sol·licituds per silenci administratiu. Tot això, sense perjuí que subsistisca l'obligació legal de l'Administració de resoldre expressament sobre la petició formulada.  
   
Onzé. Obligacions de les persones premiades  
Per a poder cobrar el premi, les persones premiades han de presentar el model de domiciliació bancària que s'adjunta degudament omplit o donar-se d'alta en el PROPER (procediment per a tramitar les altes, modificació i baixes de les domiciliacions bancàries) segons el que disposa l'Orde 2/2022, de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat, a través de l'enllaç següent:   
https://www.gva.es/va/inicio/procedimientos'id\_proc=22583  
  
Dotzé. Informació relativa al tractament de dades personals  
En compliment del que s'establix en la normativa de protecció de dades personals, s'informa les persones interessades que:   
a) Té la condició de responsable del tractament la Conselleria de Serveis Socials, Igualtat i Habitatge.  
b) Les dades de la Delegació de Protecció de Dades són les següents: Passeig de l'Albereda, 16. 46847 València. Correu electrònic: jin@tfw.os  
c) La finalitat per al tractament de dades personals serà la gestió de la concessió de subvencions.  
d) Les bases de legitimació general aplicables al tractament de dades són les regulades en l'article 6.1 c) i e) del Reglament general de protecció de dades en relació amb les normes específiques que regulen este procediment.  
e) Les dades es comunicaran a les següents persones destinatàries o categories de persones destinatàries:  
- La Base de Dades Nacional de Subvencions i la intervenció delegada; tot això, en compliment d'obligacions legals exigibles al responsable.  
- Així mateix, es publicaran les subvencions concedides en el portal de transparència amb indicació del seu import, objectiu o finalitat i persones beneficiàries.  
f) Les dades es conservaran durant el temps necessari per a complir la finalitat per a la qual es van recollir i per a determinar les possibles responsabilitats que puguen derivar-se d'esta finalitat i del tractament de les dades i de conformitat amb la normativa d'arxius i documentació.  
  
En tot cas, la informació que es publique en el portal de transparència estarà disponible en este durant l'any de concessió i l'any següent; passat eixe termini les dades deixaran de ser públiques en este portal.  
  
g) La persona interessada té dret a sol·licitar l'accés, la rectificació o la supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en l'enllaç següent: sede.gva.es/va/proc19970   
h) Sense perjuí de qualsevol altre recurs administratiu o acció judicial, si la persona interessada entén vulnerat el seu dret a la protecció de dades pot reclamar davant de la Delegació de Protecció de Dades de manera presencial o telemàtica, de conformitat amb el que es preveu en l'enllaç següent: sede.gva.es/va/proc22094; això, sense perjuí de la possibilitat de reclamar davant de l'Agència Espanyola de Protecció de Dades.  
  
Tretzé. Publicitat  
1. A la present convocatòria, es podrà donar publicitat mitjançant la inserció d'anuncis en els mitjans de comunicació social de màxima difusió de la Comunitat Valenciana i a través de xarxes socials.  
2. L'entrega dels premis podrà realitzar-se en un acte públic organitzat per la direcció general amb competències en matèria de persones majors.  
  
Catorzé. Transparència, subministrament d'informació i dades obertes   
En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana, i de l'article 18 de la Llei general de subvencions, les persones beneficiàries de la subvenció han de complir les següents obligacions de transparència:   
1. Donar l'adequada publicitat del caràcter públic del finançament de les activitats que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.   
2. Subministrar a l'entitat concedent, amb el requeriment previ, tota la informació que siga necessària per al compliment per esta de les obligacions previstes en la Llei de transparència, en el termini de 15 dies hàbils des del requeriment. Una vegada transcorregut el termini conferit en el requeriment sense que este haja sigut atés, l'òrgan que ha realitzat el requeriment pot acordar, amb l'advertiment i l'audiència previs a l'interessat, la imposició de multes coercitives en els termes previstos en l'article 5 de la Llei 1/2022, de 13 d'abril.   
3. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.   
  
Contra esta resolució, que esgota la via administrativa, podrà interposar-se un recurs contenciós administratiu en el termini de dos mesos comptadors de l'endemà de la publicació, d'acord amb el que establixen els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant d'este mateix òrgan en el termini d'un mes, comptat en els mateixos termes, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjuí que les persones interessades puguen presentar qualsevol altre recurs que estimen pertinent.  
  
València, 24 d'abril de 2024.- La vicepresidenta segona del Consell i consellera de Serveis Socials, Igualtat i Habitatge: Susana Camarero Benítez.